Ռըզա բեյը Մարոյին դիմավորեց գայթակղիչ ժպիտով, որից չէր կարելի ենթադրել, որ նա բարկացած էր։ Նրա սպիտակ շապիկի վիզը կոճկած չէր և ազատ էր թողնում նրա պարանոցը՝ դուրս ցցված ադամախնձորով, իսկ մինչև արմունկները ծալված թևքերը բաց էին թողել նրա արտահայտված երակներով մկանուտ բազուկները։ Նկատելով Մարոյի շփոթված տեսքը՝ նա զսպեց կնոջը գրկելու ցանկությունը և բավարարվեց ձեռքը համբուրելով։